Конкурс песні Еўрабачанне 2012

**Конкурс песні «Еўрабачанне 2012»** — 57-ы конкурс «Еўрабачанне». Праводзіўся ў сталіцы Азербайджана — Баку, з 22 па 26 мая 2012. Азербайджан атрымаў права правесці музыкальнае спаборніцтва пасля перамогі азербайджанскага дуэта Ell/Nikki ў фінале «Еўрабачання 2011» у Дзюсельдорфе.

Гэта першы конкурс, які прымаў у сябе Азербайджан. Да 2011 года, лепшым рэзультатам краіны было 3 месца, якое занялі Араш і Айсель у 2009 годзе.

Спонсарамі трансляцыі выступілі «Schwarzkopf», азербайджанскі аператар сотавай сувязі «Azercell», мясцовы філіял піваварнай кампаніі «Балтыка» і нямецкая кампанія «Brainpool».

## Месца правядзення 
Конкурс песні «Еўрабачанне 2012» прайшоў у сталіцы Азербайджана — Баку, з 22 па 26 мая 2012.
16 мая 2011 было афіцыйна аб’яўлена аб пачатку будаўніцтва спецыяльнай канцэртнай пляцоўкі на плошчы Дзяржаўнага Сцяга (у цэнтры Баку) для правядзення конкурса.

## Змены ў правілах 
Еўрапейскі Вяшчальны Саюз прыняў рашэнне, што з 2012 года будзе адноўлена акно тэлегаласавання пасля фінальнай песні, бо большая частка гледачоў галасуюць толькі пасля заканчэння апошняй кампазіцыі, а адмысловае акно, што з’яўляецца падчас выступу артыста для азнаямлення пра спосабы галасавання, адцягвае тэлегледача ад выканання песні, займаючы чвэрць экрана.

## Удзельнікі 
### Лёсаванне 
Лёсаванне прайшло 25 студзеня 2012 года ў Баку. У той жа час была праведзена ўрачыстая цырымонія ўручэння сімвалічнага ключа Конкурсу песні Еўрабачанне. На гэтай цырымоніі мэр горада-гаспадара Конкурсу Песні Еўрабачанне 2011 Дзюсельдорфа Дырк Эльсберс перадаў сімвалічны ключ конкурсу Гаджыбале Абуталыбаву, мэру горада Баку. З гэтага моманту Баку афіцыйна стаў горадам-гаспадаром Еўрабачання 2012. Аднымі з самых важных момантаў мерапрыемства з’яўляліся прэзентацыя тэмы афармлення конкурсу і афіцыйная аб’ява арэны, на якой пройдзе песенны фестываль; таксама быў прадстаўлены лагатып і названы слоган конкурсу.

### Паўфіналісты 
#### Першы паўфінал 
Галасуюць краіны-удзельніцы, а таксама ,  і .
Блакітным пазначаны ўдзельнікі, якія прайшлі ў фінал.

#### Другі паўфінал 
Галасуюць краіны-удзельніцы, а таксама ,  і .

### Фіналісты 
### Адмова 
*  Арменія — Хоць раней Арменіяй быў пацверджаны ўдзел у конкурсе, у рамках якога яна павінна была выступіць у другім паўфінале 24 мая, але пазней Грамадскае тэлебачанне Арменіі канчаткова адмовілася ад удзелу на Еўрабачанні 2012. Прычынай паслужыла заява ад шэрагу артыстаў Арменіі з патрабаваннем адмовы ГТА ад удзелу на конкурсе.
*  Андора — Андора выйшла з Еўрапейскага Вяшчальнага Саюза.
*  Люксембург — Тэлерадыёкампанія Люксембурга афіцыйна адмовілася ад удзелу ў конкурсе 2012 года.
*  Манака — Нягледзячы на тое, што магчымасць удзелу Манака ў 2012 годзе прапаноўвалася да разгляду, карлікавая дзяржава зноў выключыла магчымасць вяртання з-за фінансавых праблем, а таксама заявіла, што планы на ўдзел у бліжэйшыя гады адсутнічаюць.
*  Чэхія — Чэхія з 2009 года не прымае ўдзел з-за дрэнных вынікаў і малой колькасці прагляду самога конкурсу.
*  Польшча — Польшча адмовілася ад удзелу на конкурсе з-за загружанасці тэлеэфіру. Мясцовая тэлерадыёкампанія збіраецца акцэнтаваць увагу на трансляцыі Летніх Алімпійскіх гульняў і чэмпіянату Еўропы па футболе Еўра-2012. Еўрапейскі вяшчальны саюз прапанаваў Польшчы дапамогу з тэлетрансляцыяй і фінансаваннем, але 17 студзеня 2012 года мясцовая тэлерадыёкампанія канчаткова пацвердзіла адмову.

## Карта ўдзельнікаў 
2012
Катэгорыя:Май 2012 года